Të drejtat e homoseksualëve
Provë e rëndësishme në Gjykatën e Lartë për të drejtat e homoseksualëve
Çështja e martesave të të njëjtit seks ka qenë në qendër të vëmendjes këtë javë në Uashington. Gjykata e Lartë amerikane dëgjoi argumentet për dy raste që mund të ketë një ndikim të thellë mbi pranueshmërinë ligjore dhe politike të martesave të homoseksualëve në të gjithë vendin. Korrespondenti i Zërit të Amerikës, Jim Malone njofton. Dy rastet e shqyrtuara nga Gjykata e Lartë për martesat e homoseksualëve tërhoqi mijëra demonstrues paqësorë, shumë prej të cilëve duket të jenë të vetdijshëm se vendimi mund të jetë historik. Dominic Parisi dhe bashkëshorti i saj, Dan Zimmerman, qëndruan në shkallët e gjykatës për të treguar mbështetjen e tyre për martesat e homoseksualëve. Parisi thotë se mbështetja para gjykatës u dërgoi një mesazh drejtuesve të qeverisë në Uashington. Anketat e fundit të opinionit public tregojnë një ndryshim dramatik të mendimit për martesat e homoseksualëve gjatë viteve të fundit. Disa anketa të fundit tregojnë se mbështetja për martesat e homoseksualëve është mbi 50 përqind. Por edhe me ndryshimin në opinionin e publikut, një numër i konsiderueshëm amerikanësh mbeten të rezervuar për idenë e martesave mes të njëjtit seks. Këto rezerva u shfaqën gjatë argumentave në Gjykatën e Lartë mbi lidhin kalifornez që ndalon martesat e homoseksualëve, të njohur si Propozimi 8. Disa anëtarë konservativ të Gjykatës së Lartë e panë cështjen me kujdes përfshi gjykatësin Samuel Alito. Ndërsa gjykata dëgjoi argumentat, qindra kundërshtarë të martesave të homoseksualëve marshuan jashtë gjykatë, të vendosur për të paraqitur pikëpamjen e tyre se martesa duhet të jetë mes një burri dhe një gruaje. Peter Sprigg është me organizatën Family Research Council, një grup konservator aktivist në Uashington. Por amerikanët e rinj në veçanti duket ta pranojnë martesën e homoseksualëve dhe kjo mund të ketë një ndikim në shoqëri shumë më gjithëpërfshirës se çdo vendim që mund të marr Gjykata e Lartë për rastet aktuale. Rasti i dytë para gjykatës përfshin një ligj të vitit 1996 i njohur si Akti i Mbrojtjes së Martesës, i cili e përcakton martesën si një lidhje vetëm midis një burri dhe një gruaje.Ligji gjithashtu ndalon çiftet homoseksuale të marrin një sërë përfitimesh federale që i marrin heteroseksualët martuara. Paditësi në këtë rast është 83-vjeçarja Edie Windsor. Ajo u detyrua të paguajnë taksa federale për pasurinë e trashëguar nga gruaja e saj, Thea. Por kjo është një taksë që nuk u duhet ta paguajnë bashkëshortët heteroseksuale. Windsor foli për gazetarët pas dëgjimit të argumentave në lidhje me ndryshimet që ajo ka parë si një amerikane homoseksuale. Vendimi i Gjykatës së Lartë në të dyja rastet e martesave të homoseksualëve pritet të merret deri në fund të qershorit. Por sido që të jetë rezultati, mbështetësit e martesave të homoseksualëve që demonstruan para gjykatës thane se kjo javë do të kujtohet si një moment i rëndësishëm në luftën për të drejta të barabarta mes homoseksualëve amerikan.